Небето е сиво и голите клони…

Небето е сиво и голите клони

безжалостно дращят резки по гърба му.

Вятърът сухи снежинки пак гони

и жадно се впива в дъха им.

Прозорецът сляп не сияе с усмивка,

а взира се празен, бездушен и грозен.

Клоните дращят ли, дращят небето,

сякаш че ровят погребани спомени.

На мен ми е топло, но някак унило.

Липсва ми лятната, дивната обич

с вкус на череши и диви черници,

слънчеви дни и ръката ти в моята.

Клоните дращят ли, дращят небето,

дълбаейки рани в душата ми сива.

Загинал е спомена с моето лято

и раждам се- снежна, безчувствена, зимна.